ddrg/super_eurlex huggingface dataset:
Komission asetus (EY) N:o 2343/2003, annettu 23 päivänä joulukuuta 2003, tiettyjen tavaroiden luokittelusta yhdistettyyn nimikkeistöön



Virallinen lehti nro L 346 , 31/12/2003 s. 0036 - 0037



Komission asetus (EY) N:o 2343/2003, annettu 23 päivänä joulukuuta 2003, tiettyjen tavaroiden luokittelusta yhdistettyyn nimikkeistöön EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87(1), sellaisena kuin se on viimeksi muutettuna komission asetuksella (EY) N:o 1949/2003(2), ja erityisesti sen 9 artiklan 1 kohdan a alakohdan, sekä katsoo seuraavaa: (1) Asetuksen (ETY) N:o 2658/87 liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitettyjen tavaroiden luokittelua koskevia säännöksiä. (2) Asetuksessa (ETY) N:o 2658/87 säädetään yhdistetyn nimikkeistön yleiset tulkintasäännöt. Näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön tai joissa siihen lisätään alajakoja ja jotka vahvistetaan yhteisön erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi. (3) Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetty tavara luokiteltava sarakkeen 2 CN-koodiin sarakkeesta 3 ilmenevin perustein. (4) On asianmukaista, että tiedon saaja voi vedota jäsenvaltioiden tulliviranomaisten tavaroiden luokittelusta yhdistettyyn nimikkeistöön antamaan sitovaan tariffitietoon, joka ei ole tämän asetuksen mukainen, vielä kolmen kuukauden ajan yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92(3), sellaisena kuin se on viimeksi muutettuna Euroopan parlamentin ja neuvoston asetuksella (EY) N:o 2700/2000(4), 12 artiklan 6 kohdan mukaisesti. (5) Tässä asetuksessa säädetyt toimenpiteet ovat tullikoodeksikomitean lausunnon mukaiset, ON ANTANUT TÄMÄN ASETUKSEN: 1 artikla Liitteessä olevan taulukon sarakkeessa 1 esitetty tavara on luokiteltava sarakkeessa 2 mainittuun yhdistetyn nimikkeistön koodiin. 2 artikla Jäsenvaltioiden tulliviranomaisten antamaa sitovaa tariffitietoa, joka ei ole tämän asetuksen mukainen, voidaan soveltaa vielä kolmen kuukauden ajan asetuksen (EY) N:o 2913/92 12 artiklan 6 kohdan mukaisesti. 3 artikla Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 23 päivänä joulukuuta 2003. Komission puolesta Frederik Bolkestein Komission jäsen (1) EYVL L 256, 7.9.1987, s. 1. (2) EUVL L 287, 5.11.2003, s. 15. (3) EYVL L 302, 19.10.1992, s. 1. (4) EYVL L 311, 12.12.2000, s. 17. LIITE >TAULUKON PAIKKA> >PIC FILE= "L_2003346FI.003702.TIF">
Komission asetus (EY) N:o 2081/2003, annettu 27 päivänä marraskuuta 2003, yhteisön ulkomaankauppatilastojen ja jäsenvaltioiden välisen kaupan tilastojen maa- ja alueluokituksesta (ETA:n kannalta merkityksellinen teksti)



Virallinen lehti nro L 313 , 28/11/2003 s. 0011 - 0020



Komission asetus (EY) N:o 2081/2003, annettu 27 päivänä marraskuuta 2003, yhteisön ulkomaankauppatilastojen ja jäsenvaltioiden välisen kaupan tilastojen maa- ja alueluokituksesta (ETA:n kannalta merkityksellinen teksti) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon yhteisön ja sen jäsenmaiden tavarakauppaa kolmansien maiden kanssa koskevista tilastoista 22 päivänä toukokuuta 1995 annetun neuvoston asetuksen (EY) N:o 1172/95(1), sellaisena kuin se on viimeksi muutettuna asetuksella (EY) N:o 374/98(2), ja erityisesti sen 9 artiklan, sekä katsoo seuraavaa: (1) Yhteisön ulkomaankauppatilastojen ja jäsenvaltioiden välisen kaupan tilastojen maa- ja alueluokituksesta 4 päivänä lokakuuta 2002 annetussa komission asetuksessa (EY) N:o 1179/2002(3) vahvistetaan mainitun maa- ja alueluokituksen versio, joka on voimassa 1 päivästä tammikuuta 2003. (2) Maiden ja alueiden aakkosellisen luokituksen on perustuttava voimassa olevaan ISO alpha-2 -standardiin siltä osin kuin se on yhteisön lainsäädännön vaatimusten kanssa yhteensopivaa. (3) Koska tiettyihin tunnuksiin on tehty eräitä muutoksia, maa- ja alueluokituksesta on vahvistettava uusi versio. (4) On toivottavaa antaa tietyille jäsenvaltioille siirtymäkausi tehtyihin muutoksiin sopeutumista varten. Asian yksinkertaistamiseksi on suotavaa, että siirtymäkausi päättyy sillä hetkellä, jona yhtenäisen hallinnollisen asiakirjan säännösten uudelleen laatimista koskevia määräyksiä ryhdytään soveltamaan. (5) Tässä asetuksessa säädetyt toimenpiteet ovat kolmansien maiden kanssa käytävän tavarakaupan tilastoja käsittelevän komitean lausunnon mukaiset, ON ANTANUT TÄMÄN ASETUKSEN: 1 artikla Yhteisön ulkomaankauppatilastojen ja jäsenvaltioiden välisen kaupan tilastojen maa- ja alueluokituksen versio, joka on voimassa 1 päivästä tammikuuta 2004, on liitteenä. 2 artikla Tämä asetus tulee voimaan 1 päivänä tammikuuta 2004. Jäsenvaltiot voivat kuitenkin käyttää myös liitteestä ilmeneviä kolminumeroisia koodeja aina siihen asti, kun komission asetuksen (ETY) N:o 2454/93(4) liitteiden 37 ja 38 uudelleen laatimista koskevia määräyksiä aletaan soveltaa. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 27 päivänä marraskuuta 2003. Komission puolesta Pedro Solbes Mira Komission jäsen (1) EYVL L 118, 25.5.1995, s. 10. (2) EYVL L 48, 19.2.1998, s. 6. (3) EYVL L 269, 5.10.2002, s. 6. (4) EYVL L 253, 11.10.1993, s. 1. LIITE MAA- JA ALUELUOKITUS YHTEISÖN ULKOMAANKAUPPATILASTOJA JA JÄSENVALTIOIDEN VÄLISEN KAUPAN TILASTOJA VARTEN (1 päivästä tammikuuta 2004 voimassa oleva versio) >TAULUKON PAIKKA>
Komission asetus (EY) N:o 666/2003, annettu 11 päivänä huhtikuuta 2003, tiettyjen mikro-organismien rehussa käytön väliaikaisesta hyväksymisestä (ETA:n kannalta merkityksellinen teksti)



Virallinen lehti nro L 096 , 12/04/2003 s. 0011 - 0012



Komission asetus (EY) N:o 666/2003, annettu 11 päivänä huhtikuuta 2003, tiettyjen mikro-organismien rehussa käytön väliaikaisesta hyväksymisestä (ETA:n kannalta merkityksellinen teksti) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon rehujen lisäaineista 23 päivänä marraskuuta 1970 annetun neuvoston direktiivin 70/524/ETY(1), sellaisena kuin se on viimeksi muutettuna asetuksella (EY) N:o 1756/2002(2), ja erityisesti sen 3 artiklan ja 9 e artiklan 1 kohdan, sekä katsoo seuraavaa: (1) Direktiivissä 70/524/ETY säädetään, että mitään lisäainetta ei voida laskea liikkeeseen, jollei sille ole myönnetty yhteisön hyväksyntää. (2) Direktiivin 70/524/ETY liitteessä C olevassa II osassa tarkoitettujen lisäaineiden osalta, joihin mikro-organismit kuuluvat, rehussa käytettävä uusi lisäaine voidaan hyväksyä väliaikaisesti, jos kyseisessä direktiivissä säädetyt edellytykset täyttyvät ja jos käytössä olevien tutkimustulosten perusteella on kohtuullista olettaa, että lisäaineella rehussa käytettynä on jokin direktiivin 2 artiklan a alakohdassa tarkoitetuista vaikutuksista. Väliaikainen hyväksyntä voidaan antaa enintään neljäksi vuodeksi. (3) Tämän asetuksen liitteessä mainitun mikro-organismivalmisteen hyväksyntää koskevan hakemuksen arviointi osoittaa, että direktiivin 70/524/ETY 9 e artiklan 1 kohdassa tarkoitetut edellytykset täyttyvät. (4) Kyseinen mikro-organismivalmiste olisi siksi hyväksyttävä väliaikaisesti neljäksi vuodeksi. (5) Eläinten ravitsemusta käsittelevä tiedekomitea on antanut myönteisen lausunnon tämän mikro-organismien ryhmään kuuluvan valmisteen turvallisuudesta silloin, kun sitä annetaan porsaille ja lihasioille tämän asetuksen liitteessä asetetuin edellytyksin. (6) Hakemuksen arviointi osoittaa, että tiettyjä menettelyjä on vaadittava työntekijöiden suojelemiseksi liitteessä luetelluille lisäaineille altistumiselta. Tällainen suoja on kuitenkin taattu sovellettaessa toimenpiteistä työntekijöiden turvallisuuden ja terveyden parantamisen edistämiseksi työssä 12 päivänä kesäkuuta 1989 annettua neuvoston direktiiviä 89/391/ETY(3). (7) Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset, ON ANTANUT TÄMÄN ASETUKSEN: 1 artikla Hyväksytään liitteessä tarkoitettu mikro-organismien ryhmään kuuluva lisäaine käytettäväksi rehun lisäaineena liitteessä säädetyin edellytyksin. 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 11 päivänä huhtikuuta 2003. Komission puolesta David Byrne Komission jäsen (1) EYVL L 270, 14.12.1970, s. 1. (2) EYVL L 265, 3.10.2002, s. 1. (3) EYVL L 183, 29.6.1989, s. 1. LIITE ">TAULUKON PAIKKA>"
4)

Korvataan 5 artikla seuraavasti: ”5 artikla 1. Asetuksen (EY) N:o 1255/1999 14 artiklan 4 kohdassa tarkoitetun 0,25 litran enimmäismäärän noudattamiseksi tukikelpoisten maitotuotteiden kokonaismäärät sen ajanjakson aikana, jolle tukea on haettu, lasketaan kyseisessä koulussa kirjoilla olevien oppilaiden lukumäärän perusteella tai sovellettaessa 6 artiklan 2 kohdan c ja d alakohtaa hakijan oppilaiden lukumäärän perusteella. 2. Kun kyseessä ovat liitteessä I tarkoitettuihin luokkiin VIII–XII kuuluvat tuotteet, laskutoimitus suoritetaan seuraavien määrien perusteella: a) 100 kilogrammaa liitteessä tarkoitettuun luokkaan VIII kuuluvia tuotteita vastaa 300:aa kilogrammaa täysmaitoa; b) 100 kilogrammaa liitteessä tarkoitettuun luokkaan IX kuuluvia tuotteita vastaa 765:tä kilogrammaa täysmaitoa; c) 100 kilogrammaa liitteessä tarkoitettuun luokkaan X kuuluvia tuotteita vastaa 850:tä kilogrammaa täysmaitoa; d) 100 kilogrammaa liitteessä tarkoitettuun luokkaan XI kuuluvia tuotteita vastaa 935:tä kilogrammaa täysmaitoa; e) 100 kilogrammaa liitteessä tarkoitettuun luokkaan XII kuuluvia tuotteita vastaa 750:tä kilogrammaa täysmaitoa.”
FI Euroopan unionin virallinen lehti L 353/23

Oikaistaan komission asetus (EY) N:o 1277/2004, annettu 12 päivänä heinäkuuta 2004, tiettyihin Osama bin Ladenia, al-Qaida-verkostoa ja Talebania lähellä oleviin henkilöihin ja yhteisöihin kohdistuvista erityisistä rajoittavista toimenpiteistä sekä neuvoston asetuksen (EY) N:o 467/2001 kumoamisesta annetun neuvoston asetuksen (EY) N:o 881/2002 muuttamisesta 37. kerran

( Euroopan unionin virallinen lehti L 241, 13 päivänä heinäkuuta 2004 )

Sivulla 13 olevassa 2 kohdan a alakohdassa:

korvataan:

”Abulaziz”

seuraavasti:

”Abdulaziz”.
Komission asetus (EY) N:o 44/2004, annettu 9 päivänä tammikuuta 2004, asetuksessa (EY) N:o 1878/2003 tarkoitetun Réunioniin toimitettavaa pitkäjyväistä esikuorittua B-riisiä koskevan tarjouskilpailun osana jätettyjen tarjousten osalta



Virallinen lehti nro L 006 , 10/01/2004 s. 0025 - 0025



Komission asetus (EY) N:o 44/2004, annettu 9 päivänä tammikuuta 2004, asetuksessa (EY) N:o 1878/2003 tarkoitetun Réunioniin toimitettavaa pitkäjyväistä esikuorittua B-riisiä koskevan tarjouskilpailun osana jätettyjen tarjousten osalta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon riisin yhteisestä markkinajärjestelystä 22 päivänä joulukuuta 1995 annetun neuvoston asetuksen (EY) N:o 3072/95(1), sellaisena kuin se on viimeksi muutettuna komission asetuksella (EY) N:o 411/2002(2), ja erityisesti sen 10 artiklan 1 kohdan, ottaa huomioon Réunionin riisitoimituksiin liittyvistä yksityiskohtaisista soveltamista koskevista säännöistä 6 päivänä syyskuuta 1989 annetun komission asetuksen (ETY) N:o 2692/89(3), sellaisena kuin se on muutettuna asetuksella (EY) N:o 1453/1999(4), ja erityisesti sen 9 artiklan 1 kohdan, sekä katsoo seuraavaa: (1) Komission asetuksessa (EY) N:o 1878/2003(5) avataan tarjouskilpailu Réunioniin toimitettavan pitkäjyväisen esikuoritun riisin tuen määrittämistä varten. (2) Asetuksen (ETY) N:o 2692/89 9 artiklan mukaisesti komissio voi päättää jätettyjen tarjousten perusteella asetuksen (EY) N:o 3072/95 22 artiklassa säädettyä menettelyä noudattaen olla ratkaisematta tarjouskilpailua. (3) Erityisesti asetuksen (ETY) N:o 2692/89 2 ja 3 artiklassa säädetyt arviointiperusteet huomioon ottaen tuen enimmäismäärää ei ole aiheellista vahvistaa. (4) Tässä asetuksessa säädetyt toimenpiteet ovat viljan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Asetuksessa (EY) N:o 1878/2003 tarkoitettu Réunioniin toimitettavan CN-koodiin 1006 20 98 kuuluvan pitkäjyväisen esikuoritun B-riisin tukea koskeva tarjouskilpailu jätetään ratkaisematta 5.-8. tammikuuta 2004 välisenä aikana jätettyjen tarjousten osalta. 2 artikla Tämä asetus tulee voimaan 10 päivänä tammikuuta 2004. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 9 päivänä tammikuuta 2004. Komission puolesta Franz Fischler Komission jäsen (1) EYVL L 329, 30.12.1995, s. 18. (2) EYVL L 62, 5.3.2002, s. 27. (3) EYVL L 261, 7.9.1989, s. 8. (4) EYVL L 167, 2.7.1999, s. 19. (5) EUVL L 275, 25.10.2003, s. 23.
Komission asetus (EY) N:o 45/2004, annettu 9 päivänä tammikuuta 2004, asetuksessa (EY) N:o 1875/2003 tarkoitetun tiettyihin kolmansiin maihin vietävää lyhytjyväistä kokonaan hiottua riisiä koskevan tarjouskilpailun osana jätetyistä tarjouksista



Virallinen lehti nro L 006 , 10/01/2004 s. 0026 - 0026



Komission asetus (EY) N:o 45/2004, annettu 9 päivänä tammikuuta 2004, asetuksessa (EY) N:o 1875/2003 tarkoitetun tiettyihin kolmansiin maihin vietävää lyhytjyväistä kokonaan hiottua riisiä koskevan tarjouskilpailun osana jätetyistä tarjouksista EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon riisin yhteisestä markkinajärjestelystä 22 päivänä joulukuuta 1995 annetun neuvoston asetuksen (EY) N:o 3072/95(1), sellaisena kuin se on viimeksi muutettuna komission asetuksella (EY) N:o 411/2002(2), ja erityisesti sen 13 artiklan 3 kohdan, sekä katsoo seuraavaa: (1) Komission asetuksella (EY) N:o 1875/2003(3) avataan riisin vientitukea koskeva tarjouskilpailu. (2) Komission asetuksen (ETY) N:o 584/75(4), sellaisena kuin se on viimeksi muutettuna asetuksella (EY) N:o 1948/2002(5), 5 artiklan mukaan komissio voi asetuksen (EY) N:o 3072/95 22 artiklassa säädettyä menettelyä noudattaen päättää tarjouskilpailun ratkaisematta jättämisestä. (3) Erityisesti asetuksen (EY) N:o 3072/95 13 artiklassa säädetyt perusteet huomioon ottaen ei ole aiheellista vahvistaa enimmäistukea. (4) Tässä asetuksessa määrätyt toimenpiteet ovat viljan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Tarjouskilpailu jätetään ratkaisematta niiden tarjousten osalta, jotka on jätetty 5. ja 8. tammikuuta 2004 välisenä aikana osana asetuksessa (EY) N:o 1875/2003 tarkoitettua tiettyihin kolmansiin maihin vietävän lyhytjyväisen kokonaan hiotun riisin vientitukea koskevaa tarjouskilpailua. 2 artikla Tämä asetus tulee voimaan 10 päivänä tammikuuta 2004. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 9 päivänä tammikuuta 2004. Komission puolesta Franz Fischler Komission jäsen (1) EYVL L 329, 30.12.1995, s. 18. (2) EYVL L 62, 5.3.2002, s. 27. (3) EUVL L 275, 25.10.2003, s. 14. (4) EYVL L 61, 7.3.1975, s. 25. (5) EYVL L 299, 1.11.2002, s. 18.
Komission asetus (EY) N:o 82/2004, annettu 16 päivänä tammikuuta 2004, rasvattoman maitojauheen vähimmäismyyntihinnan vahvistamisesta asetuksessa (EY) N:o 2799/1999 tarkoitetun pysyvän tarjouskilpailun osana järjestetyn 52. erityisen tarjouskilpailun puitteissa



Virallinen lehti nro L 012 , 17/01/2004 s. 0043 - 0043



Komission asetus (EY) N:o 82/2004, annettu 16 päivänä tammikuuta 2004, rasvattoman maitojauheen vähimmäismyyntihinnan vahvistamisesta asetuksessa (EY) N:o 2799/1999 tarkoitetun pysyvän tarjouskilpailun osana järjestetyn 52. erityisen tarjouskilpailun puitteissa EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon maito- ja maitotuotealan yhteisestä markkinajärjestelystä 17 päivänä toukokuuta 1999 annetun neuvoston asetuksen (EY) N:o 1255/1999(1), sellaisena kuin se on viimeksi muutettuna asetuksella (EY) N:o 1787/2003(2), ja erityisesti sen 10 artiklan, sekä katsoo seuraavaa: (1) Neuvoston asetuksen (EY) N:o 1255/1999 soveltamista koskevista yksityiskohtaisista säännöistä eläinten rehuksi tarkoitetun rasvattoman maidon ja rasvattoman maitojauheen tuen ja mainitun rasvattoman maitojauheen myynnin osalta 17 päivänä joulukuuta 1999 annetun komission asetuksen (EY) N:o 2799/1999(3), sellaisena kuin se on viimeksi muutettuna asetuksella (EY) N:o 1787/2003(4), 26 artiklan mukaisesti interventioelimet ovat asettaneet pysyvään tarjouskilpailuun tiettyjä hallussaan olevia määriä rasvatonta maitojauhetta. (2) Mainitun asetuksen 30 artiklan mukaisesti kussakin erityisessä tarjouskilpailussa saadut tarjoukset huomioon ottaen on vahvistettava vähimmäismyyntihinta tai voidaan päättää tarjouskilpailun jättämisestä ratkaisematta. Jalostusvakuuden määrä tulee määritellä ottaen huomioon rasvattoman maitojauheen markkinahinnan ja vahvistetun vähimmäismyyntihinnan ero. (3) Saatujen tarjousten tutkimisesta seuraa, että olisi vahvistettava tarjouskilpailussa saatujen tarjousten perusteella vähimmäismyyntihinta jäljempänä tarkoitetulle tasolle ja määrättävä sen perusteella jalostusvakuus. (4) Tässä asetuksessa määrätyt toimenpiteet ovat maidon ja maitotuotteiden hallintokomitean lausunnon mukaiset, ON ANTANUT TÄMÄN ASETUKSEN: 1 artikla Asetuksen (EY) N:o 2799/1999 mukaisesti järjestetyn erityisen 52. tarjouskilpailun, jonka tarjousten esittämiselle annettu määräaika päättyi 13 päivänä tammikuuta 2004, vähimmäismyyntihinta ja jalostusvakuus on vahvistettu seuraavasti: >TAULUKON PAIKKA> 2 artikla Tämä asetus tulee voimaan 17 päivänä tammikuuta 2004. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 16 päivänä tammikuuta 2004. Komission puolesta Franz Fischler Komission jäsen (1) EYVL L 160, 26.6.1999, s. 48. (2) EUVL L 122, 16.5.2003, s. 1. (3) EYVL L 340, 31.12.1999, s. 3. (4) EUVL L 270, 21.10.2003, s. 121.
Komission asetus (EY) N:o 62/2004, annettu 14 päivänä tammikuuta 2004, A3-menettelyn mukaisten vientitodistusten antamisesta hedelmä- ja vihannesalalla (tomaatit, sitruunat, omenat)



Virallinen lehti nro L 009 , 15/01/2004 s. 0017 - 0018



Komission asetus (EY) N:o 62/2004, annettu 14 päivänä tammikuuta 2004, A3-menettelyn mukaisten vientitodistusten antamisesta hedelmä- ja vihannesalalla (tomaatit, sitruunat, omenat) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon hedelmä- ja vihannesalan yhteisestä markkinajärjestelystä 28 päivänä lokakuuta 1996 annetun neuvoston asetuksen (EY) N:o 2200/96(1), sellaisena kuin se on viimeksi muutettuna komission asetuksella (EY) N:o 47/2003(2), ja erityisesti sen 35 artiklan 3 kohdan kolmannen alakohdan, sekä katsoo seuraavaa: (1) Komission asetuksessa (EY) N:o 1913/2003(3) avataan tarjouskilpailu ja vahvistetaan myönnettävissä olevien A3-menettelyn mukaisten vientitodistusten ohjeelliset tukimäärät ja ohjeelliset määrät. (2) Esitettyjen tarjousten perusteella on tarpeen vahvistaa tuen enimmäismäärät ja näiden enimmäismäärien mukaisesti tehdyissä tarjouksissa haettuihin määriin sovellettavat prosenttiosuudet. (3) Tomaattien, sitruunoiden ja omenoiden osalta todistusten myöntämiseksi ohjeelliseen määrään saakka tarvittava enimmäismäärä tarjouskilpailussa vahvistettujen määrien rajoissa ei ole yli puoltatoista kertaa suurempi kuin ohjeellinen tukimäärä, ON ANTANUT TÄMÄN ASETUKSEN: 1 artikla Tomaattien, sitruunoiden ja omenoiden osalta asetuksessa (EY) N:o 1913/2003 avattuun tarjouskilpailuun liittyvän tuen enimmäismäärät ja haettuihin määriin sovellettavat prosenttiosuudet vahvistetaan liitteessä. 2 artikla Tämä asetus tulee voimaan 15 päivänä tammikuuta 2004. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 14 päivänä tammikuuta 2004. Komission puolesta J. M. Silva Rodríguez Maatalouden pääjohtaja (1) EYVL L 268, 9.10.2001, s. 8. (2) EYVL L 7, 11.1.2003, s. 64. (3) EUVL L 283, 31.10.2003, s. 25. LIITE 3A-menettelyn mukaisten vientitodistusten antaminen hedelmä- ja vihannesalalla (tomaatit, sitruunat, omenat) >TAULUKON PAIKKA>
Komission asetus (EY) N:o 91/2004, annettu 20 päivänä tammikuuta 2004, kolmannessa maassa erityistuontikohtelun saavien naudanliha-alan tuotteiden tammikuussa 2004 esitettyjen vientitodistushakemusten hyväksyttävyydestä



Virallinen lehti nro L 014 , 21/01/2004 s. 0005 - 0005



Komission asetus (EY) N:o 91/2004, annettu 20 päivänä tammikuuta 2004, kolmannessa maassa erityistuontikohtelun saavien naudanliha-alan tuotteiden tammikuussa 2004 esitettyjen vientitodistushakemusten hyväksyttävyydestä EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon naudanliha-alan tuonti- ja vientitodistusjärjestelmän soveltamista koskevista yksityiskohtaisista säännöistä sekä asetuksen (ETY) N:o 2377/80 kumoamisesta 26 päivänä kesäkuuta 1995 annetun komission asetuksen (EY) N:o 1445/95(1), ja erityisesti sen 12 artiklan 8 kohdan, sekä katsoo seuraavaa: (1) Asetuksen (EY) N:o 1445/95 12 artiklassa vahvistetaan komission asetuksen (ETY) N:o 2973/79(2), 1 artiklassa tarkoitettujen tuotteiden vientitodistushakemuksia koskevat yksityiskohtaiset säännöt. (2) Asetuksessa (ETY) N:o 2973/79 vahvistetaan mainitun järjestelyn mukaisesti vuoden 2004 ensimmäisen vuosineljänneksen aikana vietävät naudanlihamäärät. Naudanlihaa koskevia vientitodistushakemuksia ei ole esitetty, ON ANTANUT TÄMÄN ASETUKSEN: 1 artikla Yhtään asetuksessa (ETY) N:o 2973/79 tarkoitettua naudanlihaa koskevaa vuoden 2004 ensimmäiseksi vuosineljännekseksi esitettyä vientitodistushakemusta ei ole jätetty. 2 artikla Todistushakemuksia voidaan esittää 1 artiklassa tarkoitetulle lihalle asetuksen (EY) N:o 1445/95 12 artiklan mukaisesti vuoden 2004 toisen vuosineljänneksen kymmenen ensimmäisen päivän aikana, ja määrä, jota ne voivat koskea, on 2500 tonnia. 3 artikla Tämä asetus tulee voimaan 21 päivänä tammikuuta 2004. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 20 päivänä tammikuuta 2004. Komission puolesta J. M. Silva Rodríguez Maatalouden pääjohtaja (1) EYVL L 143, 27.6.1995, s. 35. Asetus sellaisena kuin se on viimeksi muutettuna asetuksella (EY) N:o 852/2003 (EUVL L 123, 17.5.2003, s. 9). (2) EYVL L 336, 29.12.1979, s. 44. Asetus sellaisena kuin se on viimeksi muutettuna asetuksella (EY) N:o 3434/87 (EYVL L 327, 18.11.1987, s. 7).